
转讜住驻讜转




	专讘讬 讬讛讜讚讛 讗讜诪专 (讘注讬谞谉 讬转讬专讬 讻讞 讜) 讞住讬专讬 诪讚注. 谞''诇 讚驻诇讬讙 讗转谞讗 拽诪讗 讚讗诪专 讗讬谉 诪注诪讬讚讬谉 讻诇诇 讞住讬专讬 诪讚注 讚讗讬谉 诪讚拽讚拽讬谉 讘讚讘专 讚讘讛讗 讟注诪讗 讚讙诪专讗 讗讬谉 谞讻讜谉 诇讻讗讜专讛 诇讜诪专 讚诇专讘讬 讬讛讜讚讛 诪注诪讬讚讬谉 讚讜拽讗 讞住讬专讬 诪讚注: 砖谞讬讛诐 砖讜讬谉. 讜诪讬讛讜 讗砖讛 讗祝 讘诪讬诐: 拽诇讛. 讻诇 讛谞转拽诇拽诇 讘专讬注讬 讗讬砖 讜讗砖讛 诪砖讛讙讘讬讛 讛专爪讜注讛 诇讛诇拽讜转讜 讘专讗砖讜谞讛 讗讜 讘砖谞讬讛 驻讜讟专讬谉 讗讜转讜 讜讗讬谉 诪讻讬谉 讗讜转讜 讻诇诇 讗讘诇 谞驻住拽讛 讚讜拽讗 讻讬 谞驻住拽讛 讘砖谞讬讛 砖诇拽讛 讗讞转 讜诇讗 砖谞驻住拽讛 讘专讗砖讜谉 拽讜讚诐 砖诇拽讛 讻诇诇:




讛诪讗讬专讬

讝讛讜 讘讬讗讜专 讛诪砖谞讛 讜讻诇讛 注诇 讛爪讚 砖讘讗专谞讜 讛诇讻讛 讛讬讗 讜讚讘专讬诐 砖谞讻谞住讜 转讞转讬讛 讘讙诪' 讗诇讜 讛谉:



讬讘诪讛 砖诇讗 专爪转讛 诇讛转讬讘诐 讗讬谉 讻讜驻讬谉 讗讜转讛 讜诪"诪 讚谞讬谉 讗讜转讛 讻诪讜专讚转 讜转爪讗 讘诇讗 讻转讜讘讛 讜讬砖 讘讚讘专 讝讛 讚讬谞讬谉 讞诇讜拽讬诐 讘诪拽讜诐 砖讬砖 砖诐 讗讞讬诐 讛专讘讛 讻诪讜 砖讬转讘讗专 讘诪拽讜诪讜 讜诪"诪 讗诐 谞驻诇讛 诇驻谞讬 诪讜讻讛 砖讞讬谉 讗讜 讘注诇 砖讗专 诪讜诪讬谉 讛谞讝讻专讬诐 讘诪住讻转 讻转讜讘讜转 讻讜驻讬谉 讗讜转讜 诇讞诇讜抓 讜诇讬转谉 讻转讜讘讛 讜讚讘专讬诐 讗诇讜 讬转讘讗专讜 讘诪拽讜诪谉 讘讗专讜讻讛 讘注"讛:



讻诇 讛诪讘讝讛 讗转 讛诪讜注讚讜转 讛专讬 讛讜讗 讻注讜讘讚 注"讝 诪驻谞讬 砖讬砖 讘讝诇讝讜诇谉 爪讚 讻驻讬专讛 讘讗诪讜谞转 讙诪讜诇 讜注讜谞砖 讜砖谞讜讬 讛讟讘注讬诐 讜讬诪砖讱 诪讝讛 爪讚 讻驻讬专讛 讘讞讚讜砖 讛注讜诇诐 讻诪讜 砖谞讜讚注 诇诪讘讬谞讬诐:



讻诇 讛诪住驻专 诇砖讜谉 讛专注 讜讛诪拽讘诇讜 讜讻诇 讛诪注讬讚 注讚讜转 砖拽专 专讗讜讬 诇讛砖诇讬讻讜 讗讞专 诪讬转转讜 诇讻诇讘讬诐 砖讻诇 讻讬讜爪讗 讘讝讛 讗讬谞讜 讘爪讜专转 讛讗讚诐 讛注爪诪讬转 讜讗讬谞讜 专讗讜讬 诇讛拽专讗 讗讚诐 讗讞专 讛诪讜转 谞诪砖诇 讻讘讛诪讜转 谞讚诪讛:



讞讝谉 讛诪诪讜谞讛 诇讛诇拽讜转 讗讬谉 诪注诪讬讚讬谉 讗讜转讜 讗诇讗 讬转专 讘讬砖讜讘 讛讚注转 讜讞住专 讘讻讞 诪驻谞讬 砖讛诪诇拽讛 爪专讬讱 诇讛讻讜转 讘讻诇 讻讞讜 讜讗诐 讗转讛 诪注诪讬讚 讞住专 讚注转 讜讬转专 讘讻讞 砖诪讗 讬讘讬讗讛讜 诇住讻谞讛 讜讻砖讛讜讗 诪讻讛 诪讙讘讬讛 讗转 讛专爪讜注讛 讘砖转讬 讬讚讬讜 讜诪讻讛 讘讬讚讜 讗讞转 讘讻诇 讻讞讜 讻讚讬 砖转讘讗 讛讛讻讗讛 讘讻讞 讙讚讜诇 砖讛讛讻讗讛 讻诪讜 砖讘讬讗专谞讜 爪专讬讻讛 诇讘讜讗 讘讻诇 讻讞讜:



谞讗诪专 讘转讜专讛 驻谉 讬讜住讬祝 诇讛讻讜转讜 诪讻讛 专讘讛 讗讬谉 诇讬 讗诇讗 砖讗住讜专 诇讛讜住讬祝 讗诇讗 诪讻讛 专讘讛 诪谞讬谉 砖讗住讜专 诇讜 诇讛讜住讬祝 讗祝 诪讻讛 诪讜注讟转 转诇诪讜讚 诇讜诪专 诇讗 讬讜住讬祝 讗"讻 诪讛 转诇诪讜讚 诇讜诪专 诪讻讛 专讘讛 诇讬诪讚 注诇 讛专讗砖讜谞讛 专"诇 讗讜转谉 砖讛诇拽讛 讘讗讜诪讚 讛讘讬转 讚讬谉 砖讛谉 专讗讜讬讜转 诇讛讬讜转谉 诪讻讛 专讘讛:



诪讬 砖讻驻转讜讛讜 注诇 讛注诪讜讚 讜讗讞专 砖讻驻转讜讛讜 谞转拽 讗转 讛诪讬转专讬诐 讘讻讞 讜讘专讞 驻讟讜专 讜讗讬谉 诪讞讝讬专讬谉 讗讜转讜 讻讘专 讘讬讗专谞讜 砖讻诇 砖讛转讞讬诇讜 诇讛诇拽讜转讜 讜谞转拽诇拽诇 讘讬谉 讘专注讬 讘讬谉 讘诪讬诐 驻讜讟专讬谉 讗讜转讜 诪"诪 讗诐 诇讗 讛转讞讬诇讜 诇讛诇拽讜转讜 讜谞转拽诇拽诇 诪讞诪转 讛驻讞讚 讗讬谉 驻讜讟专讬谉 讗讜转讜 讗诇讗 诇讜拽讛 讻驻讬 讛讗讜诪讚 讘讬谉 砖谞拽诇讛 讘砖注讛 讛住诪讜讻讛 诇讛讻讗转讜 讘讬谉 砖谞拽诇讛 诪砖讬爪讗 诪讘讬转 讚讬谉 诇诇拽讜转 讘讬谉 砖谞拽诇讛 诪转讞诇讛 专"诇 诪转讞诇转 讛讬讜诐 专讞讜拽 诪砖注转 讛诪诇拽讜转 讗讘诇 讗诐 谞拽诇讛 诪砖讛讙讘讬讛 讗转 讬讚讜 诇讛讻讜转讜 讗注"驻 砖诇讗 讛讻讛 注讚讬谉 讜讛讬讗 讛谞拽专讗转 专讗砖讜谞讛 讘住讜讙讬讗 讝讜 驻讟讜专 讜讗讬谉 爪专讬讱 诇讜诪专 诪砖讛转讞讬诇 诇讛讻讜转 讜讛讬讗 讛谞拽专讗转 砖谞讬讛 讘住讜讙讬讗 讝讜:



讜讬"诪 专讗砖讜谞讛 讜砖谞讬讛 砖讗诐 讗诪讚讜讛讜 诇砖转讬 诪诇拽讬讜转 讜谞转拽诇拽诇 讘讬谉 讘专讗砖讜谞讛 讘讬谉 讘砖谞讬讛 驻讟讜专 讜讗祝 讗诐 谞转拽诇拽诇 讘专讗砖讜谞讛 驻讟讜专 讗祝 注诇 讛砖谞讬讛 讜讙讚讜诇讬 讛诪讞讘专讬诐 讻转讘讜讛 讘砖讟讛 讝讜 讗讘诇 讻诇 砖诇讗 讛转讞讬诇讜 诇讛诇拽讜转讜 讗讬谉 拽诇拽讜诇讜 驻讜讟专讜 讘砖讜诐 驻谞讬诐:



讻驻转讜讛讜 讜诪砖讛讙讘讬讛 讗转 讬讚讜 诇讛讻讜转讜 讜诇讗 讛讻讛 注讚讬讬谉 谞驻住拽讛 讛专爪讜注讛 讜讛讬讗 讛谞拽专讗转 专讗砖讜谞讛 讘住讜讙讬讗 讝讜 讗讬谉 驻讜讟专讬谉 讗讜转讜 讗讘诇 讗诐 讛转讞讬诇讜 诇讛讻讜转 讜讛讬讗 讛谞拽专讗转 砖谞讬讛 谞驻住拽讛 讛专爪讜注讛 驻讜讟专讬谉 讗讜转讜 讜讬"诪 专讗砖讜谞讛 讜砖谞讬讛 讘讝讜 讙诐 讻谉 砖讗诪讚讜讛讜 诇砖转讬 诪诇拽讬讜转 讜讛转讞讬诇 诇诇拽讜转 讜讻诇 砖谞驻住拽讛 讘专讗砖讜谞讛 讗讬谉 驻讜讟专讬谉 讗讜转讜 注诇 讛砖谞讬讛 讗诇讗 诪转拽谞讬谉 讗讜转谉 讜诇讜拽讛 讛讗讜诪讚 讛砖谞讬 讜讙讚讜诇讬 讛诪讞讘专讬诐 讻转讘讜讛 讘砖讟讛 讝讜:



讻讘专 讘讬讗专谞讜 讘住谞讛讚专讬谉 砖讛诪诇拽讜转 讘砖诇砖讛 诪讜诪讞讬谉 讜注讻砖讜 砖讗讬谉 住诪讬讻讛 讗讬谉 诪诇拽讜转 讜讻诇 砖诪诇拽讬谉 讚讬讬谞讬 讞讜爪讛 诇讗专抓 诪转讜专转 诪专讚讜转 讛讬讗 讜讻谉 讘讬讗专谞讜 讘注拽专 诪诇拽讜转 砖讗讬谞讜 讗诇讗 讘注讚讬诐 讜讛转专讗讛 讜砖注讚讜转讜 讘讚专讬砖讛 讜讞拽讬专讛 讻讚讬谞讬 谞驻砖讜转 讜诪"诪 讛转讘讗专 讘诪拽讜诐 讗讞专 砖讗讬谉 爪讜专讱 诇砖谞讬 注讚讬诐 讗诇讗 诇诪注砖讛 讗讘诇 讛讗讬住讜专 注爪诪讜 诪讜讞讝拽 讛讜讗 讘注讚 讗讞讚 砖讗诐 讛注讬讚 诇讜 注讚 讗讞讚 注诇 驻讬专讜转 讗诇讜 砖讛诐 砖诇 注专诇讛 讜诇讗 讛讻讞讬砖讜 讛讜讗 讗诇讗 砖讛讗诪讬谞讜 讗讜 砖砖转拽 讜讗讻诇谉 诇讜拽讛 讛讜讗讬诇 讜讬砖 砖谞讬 注讚讬诐 注诇 讛讗讻讬诇讛 讗注"驻 砖讗讬谉 砖谞讬 注讚讬诐 注诇 讛驻讬专讜转 砖讛谉 砖诇 讗讬住讜专 讜讗驻讬诇讜 讛讜讗 诪讻讞讬砖讜 注讻砖讬讜 讛讜讗讬诇 讜诇讗 讛讻讞讬砖讜 讘砖注转 拽讘讬注讜转 讛讗讬住讜专:



讛诪砖谞讛 讛专讘讬注讬转 讜讛讻讜讜谞讛 讘讛 诇讘讗专 注谞讬谉 讛讞诇拽 讛专讘讬注讬 讜讛讜讗 砖讗诪专 讻诇 讞讬讬讘讬 讻专讬转讜转 砖诇拽讜 谞驻讟专讜 诪讬讚讬 讻专讬转谉 砖谞讗诪专 讜谞拽诇讛 讗讞讬讱 诇注讬谞讬讱 诪砖诇拽讛 讛专讬 讛讜讗 讻讗讞讬讱 讚讘专讬 专' 讞谞讬谞讗 讘谉 讙诪诇讬讗诇 讗诪专 讗诐 讛注讜讘专 注讘讬专讛 讗讞转 谞驻砖讜 谞讟诇转 注诇讬讛 讛注讜砖讛 诪爪讜讛 讗讞转 注诇 讗讞转 讻诪讛 讜讻诪讛 砖转谞转谉 诇讜 谞驻砖讜 专' 砖诪注讜谉 讗讜诪专 诪诪拽讜诪讜 讛讜讗 诇诪讚 砖谞讗诪专 讜谞讻专转讜 讛谞驻砖讜转 讛注讜砖讜转 诪拽专讘 注诪诐 讜讗讜诪专 讗砖专 讬注砖讛 讗讜转诐 讛讗讚诐 讜讞讬 讘讛诐 讛讗 诇诪讚转 讻诇 讛讬讜砖讘 讜讗讬谞讜 注讜讘专 注讘讬专讛 谞讜转谞讬谉 诇讜 砖讻专 讻注讜砖讬 诪爪讜讛 专' 砖诪注讜谉 讘专讘讬 讗讜诪专 讛专讬 讛讜讗 讗讜诪专 专拽 讞讝拽 诇讘诇转讬 讗讻讜诇 讛讚诐 讜讗讜诪专 诇讗 转讗讻诇谞讜 诇诪注谉 讬讬讟讘 诇讱 讜诇讘谞讬讱 讗讞专讬讱 注讚 注讜诇诐 讜诪讛 讗诐 讛讚诐 砖谞驻砖讜 砖诇 讗讚诐 讞讜转讛 诪诪谞讜 讛驻讜专砖 诪拽讘诇 砖讻专 讙讝诇 讜注专讬讜转 砖谞驻砖讜 砖诇 讗讚诐 诪转讗讜讛 注诇讬讛谉 讜诪讞诪讚转谉 讛驻讜专砖 诪讛谉 注诇 讗讞转 讻诪讛 讜讻诪讛 砖讬讝讻讛 诇讜 讜诇讚讜专讜转讬讜 讜诇讚讜专讜转 讚讜专讜转讬讜 注讚 住讜祝 讻诇 讛讚讜专讜转 讗诪专 讛专"诐 讻讘专 讛拽讚诪谞讜 讻讬 讛诪诇拽讜转 注诐 讛转砖讜讘讛 讬讻驻专 讛讻专转 讜讗诪专讜 讻诇 讛讬讜砖讘 讜诇讗 注讘专 注讘讬专讛 讛讜讗 讘砖讗驻砖专 诇讜 诇注砖讜转讛 讜讗讬谞讜 诪讜谞注讜 诇注砖讜转讜 讘砖讜诐 驻谞讬诐 讝讜诇转讬 砖诪讬专转 诪爪讜转 讛转讜专讛 讻讙讜谉 讬讜住祝 讛爪讚讬拽 讜讻讬讜爪讗 讘讜 讜讗转讛 讬讜讚注 诇砖讜谉 讛转讜专讛 讜讛诪谞注 讗讚诐 诪讗讻讬诇转 讛讚诐 讜讛讬讗讱 讬讬注讚 注诇 讝讛 诇诪注谉 讬讬讟讘 诇讱 讜诇讘谞讬讱 讗讞专讬讱 注讚 注讜诇诐 讻砖转注砖讛 讛讬砖专 讜讛讟讜讘 讘注讬谞讬 讛' 讗诇讛讬讱 讻诇 砖讻谉 讘讛诪谞注讜 诪谉 讛转注谞讜讙讬诐 讛讙讜驻谞讬讬诐 讛讙讚讜诇讬诐 砖讛讗讚诐 谞讜讟讛 讗诇讬讛诐 讘讟讘注讜 讻诪讜 砖讛讝讻专 讜讛转讜专讛 讛讬讗 砖讛讝讛讬专转谞讜 砖诇讗 诇注砖讜转诐 讻讚讬 诇讛专讙讬诇 讛谞驻砖 砖诇讗 诇讛讜住讬祝 注诇 诪讛 砖讛讜讗 诪讚专讱 讛讟讘注 讜讗讬谉 讛诇讻讛 讻专' 讞谞讬谞讗 专' 讞谞讬谞讗 讘谉 注拽讘讬讗 讗讜诪专 专爪讛 讛诪拽讜诐 诇讝讻讜转 讗转 讬砖专讗诇 诇驻讬讻讱 讛专讘讛 诇讛诐 转讜专讛 讜诪爪讜转 砖谞讗诪专 讛' 讞驻抓 诇诪注谉 爪讚拽讜 讬讙讚讬诇 转讜专讛 讜讬讗讚讬专 诪注拽专 讛讗诪讜谞讛 讘转讜专讛 讻砖讬拽讬讬诐 讗讚诐 诪爪讜讛 诪转专讬"讙 诪爪讜转 讻专讗讜讬 讜讻讛讜讙谉 诇讗 讬砖转祝 注诪讛 讻讜谞讛 诪讻讜谞讜转 讛注讜诇诐 讘砖讜诐 驻谞讬诐 讗诇讗 砖注砖讛 讗讜转讛 诇砖诪讛 诪讗讛讘讛 讻诪讜 砖讘讗专转讬 诇讱 讛谞讛 讝讻讛 讘讛 诇讞讬讬 讛注讜诇诐 讛讘讗 讜注诇 讝讛 讗诪专 专' 讞谞讬谞讗 讻讬 讛诪爪讜转 讘讛讬讜转诐 讛专讘讛 讗讬 讗驻砖专 砖诇讗 讬注砖讛 讛讗讚诐 讘讞讬讬讜 讗讞转 诪讛谞讛 注诇 诪转讻讜谞转讛 讜砖诇诪讜转讛 讜讘注砖讜转讜 讗讜转讛 讛诪爪讜讛 转讞讬讛 谞驻砖讜 讘讗讜转讜 诪注砖讛 讜诪诪讛 砖讬讜专讛 注诇 讛注拽专 讛讝讛 诪讛 砖砖讗诇 专' 讞谞讬谞讗 讘谉 转专讚讬讜谉 诪讛 讗谞讬 诇讞讬讬 讛注讜诇诐 讛讘讗 讜讛砖讬讘讜 讛诪砖讬讘 讻诇讜诐 讘讗 诪注砖讛 诇讬讚讱 讻诇讜诪专 谞讝讚诪谉 诇讱 诇注砖讜转 诪爪讜讛 讻讛讜讙谉 讜讛砖讬讘讜 讻讬 谞讝讚诪谞讛 诇讜 诪爪讜转 爪讚拽讛 注诇 讚专讱 砖诇诪讜转 讘讻诇 诪讛 砖讗驻砖专 讜讝讻讛 诇讞讬讬 讛注讜诇诐 讜驻讬' 讛驻住讜拽 讛' 讞驻抓 诇诪注谉 爪讚拽讜 诇爪讚拽 讬砖专讗诇 诇诪注谉 讻讬 讬讙讚讬诇 转讜专讛 讜讬讗讚讬专:



讗诪专 讛诪讗讬专讬 讻诇 讞讬讬讘讬 讻专讬转讜转 砖诇拽讜 谞驻讟专讜 诪讬讚讬 讻专讬转谉 讜讛讜讗 砖讻讘专 讬讚注转 砖讞讬讬讘讬 诪讬转讜转 讗讬谞谉 讘讻诇诇 诪诇拽讜转 讜讗驻讬诇讜 讛转专讜 讘讜 诇诪诇拽讜转 诇讘讚 砖讛专讬 诇讗讜 砖诇讛谉 诇讗 谞讬转谉 讗诇讗 诇讗讝讛专转 诪讬转讛 讗诇讗 砖讗诐 注讘专 注讘讬专讛 砖讬砖 讘讛 诪诇拽讜转 讜诪讬转转 讘讬转 讚讬谉 讻讗讞转 讻讙讜谉 砖砖讞讟 讗讜转讜 讜讗转 讘谞讜 诇注"讝 讗诐 讛转专讜 讘讜 诪砖讜诐 诇讗讜 砖诇 讗讜转讜 讜讗转 讘谞讜 诇讘讚 诇讜拽讛 讛讜讗讬诇 讜讗讬谉 讘讜 讚讬谉 诪讬转讛 诪爪讚 诇讗讜 讝讛 讗讘诇 讞讬讬讘讬 讻专讬转讜转 讻诇 砖讛转专讜 讘讜 诇诪诇拽讜转 诇讜拽讛 讜讻讘专 讘讬讗专谞讜 讚讘专 讝讛 讘专讗砖讜谉 砖诇 诪讙讬诇讛 讜注诇 讝讛 讛讜讗 讗讜诪专 砖诪讗讞专 砖诇拽讜 谞驻讟专讜 诪讬讚讬 讻专讬转谉 砖谞讗诪专 讜谞拽诇讛 讗讞讬讱 讻讬讜谉 砖诇拽讛 讛专讬 讛讜讗 讗讞讬讱 讜诪讻讗谉 讗诪专讜 讙诐 讻谉 砖诪砖讞讟讗 讞讜讝专 诇砖专专转讜 讜讗驻讬' 讻讛谉 讙讚讜诇 砖讞讟讗 诇讜拽讛 讘砖诇砖讛 讜讞讜讝专 诇讻讛谞转讜 讻诪讜 砖讛转讘讗专 讘诪拽讜诪讜 讗讘诇 专讗砖 讬砖讬讘讛 砖讞讟讗 诪诇拽讬谉 讗讜转讜 讜讗讬谞讜 讞讜讝专 诇砖专专转讜 讜诇讗 讗祝 诇讛讬讜转 讻砖讗专 讛住谞讛讚专讬谉 砖诪注诇讬谉 讘拽讜讚砖 讜诇讗 诪讜专讬讚讬谉 讻诪讜 砖讛转讘讗专:



讜讗讞"讻 讘讗 诇讛注讬专 讗转 讛讗讚诐 诇讛讬讜转讜 驻讜专砖 诪谉 讛注讘讬专讜转 讜诇讛讬讜转讜 讝专讬讝 诇拽讬讬诐 讗转 讛诪爪讜转 讜讗诪专 讜诪讛 讛注讜讘专 注讘讬专讛 讗讞转 谞驻砖讜 谞讬讟诇转 注诇讬讛 讛注讜砖讛 诪爪讜讛 讗讞转 注诇 讗讞转 讻诪讛 讜讻诪讛 砖转谞转谉 诇讜 谞驻砖讜 专' 砖诪注讜谉 讗讜诪专 诪诪拽讜诪讜 讛讜讗 诇诪讚 砖谞讗诪专 讜谞讻专转讜 讛谞驻砖讜转 讛注讜砖讜转 讜谞讗诪专 讗砖专 讬注砖讛 讗讜转诐 讛讗讚诐 讜讞讬 讘讛诐 讛讗 讻诇 讛讬讜砖讘 讜诇讗 注讜讘专 注讘讬专讛 谞讜转谞讬谉 诇讜 砖讻专 讻注讜砖讛 诪爪讜讛 专"诇 讻砖讘讗讛 注讘讬专讛 诇讬讚讜 讜驻专砖 讛讬诪谞讛 诇拽讬讜诐 诪爪讜转 讘讜专讗讜 专' 砖诪注讜谉 讘专讘讬 讗讜诪专 讛专讬 讛讜讗 讗讜诪专 专拽 讞讝拽 诇讘诇转讬 讗讻讜诇 讛讚诐 讜讗讜诪专 诇讗 转讗讻诇谞讜 诇诪注谉 讬讬讟讘 诇讱 讜诇讘谞讬讱 讗讞专讬讱 注讚 注讜诇诐 讜诪讛 讗诐 讛讚诐 砖谞驻砖讜 砖诇 讗讚诐 讞讜转讛 讛讬诪谞讜 专"诇 砖拽爪讛 讘讬 讛驻讜专砖 诪诪谞讜 诪拽讘诇 砖讻专 讙讝诇 讜注专讬讜转 砖谞驻砖讜 砖诇 讗讚诐 诪转讗讜讛 诇讛谉 讜诪讞诪讚转谉 讛驻讜专砖 诪讛谉 注诇 讗讞转 讻诪讛 讜讻诪讛 砖讬讝讻讛 诇讜 讜诇讚讜专讜转讬讜 注讚 住讜祝 讻诇 讛讚讜专讜转:





诪讛专砖"讗 - 讞讬讚讜砖讬 讛诇讻讜转

讙诪专讗 砖讛讬讗 诪讜讻驻诇转 砖谞讗诪专 讜讛驻讬诇讜 讛讗 诪讘注讬 诇讬讛 诇讙讜驻讬' 讗"讻 诇讻转讜讘 拽专讗 讬讟讬讛讜 诪讗讬 讜讛驻讬诇讜 砖"诪 转专转讬 讘讬诇拽讜讟 讜讘讬专讜砖诇诪讬 诪驻讜专砖 讗诇 转拽专讬 讜讛驻讬诇讜 讗诇讗 讜讛讻驻讬诇讜:


砖诐 诪讻讛 讘讬讚讜 讗讞' 讻讬 讛讬讻讬 讚转讬转讬 诪专讝讬讗 讙专住转 注专讜讱 讜讬诇拽讜讟 讜驻讬' 讘讻讞:


砖诐 讗诪讚讜讛讜 诇讻砖讬诇拽讛 拽诇讛 讗讬谉 诪诇拽讬谉 讗讜转讜 诇讻砖讬爪讗 讻讜' 砖谞讗诪专 讜讛讻讛讜 讜谞拽诇讛 讜诇讗 砖谞拽诇讛 讻讘专 讻爪"诇 讜讻"讛 讘讬诇拽讜讟 注"砖:


讘驻讬专砖"讬 讘讚"讛 讘讬谉 讘专讗砖讜谞讛 讻讜' 讜讛讬讬谞讜 专讗砖讜谞讛 讛讙讘讛讛 讻讜':


讘讚"讛 诇讻砖讬诇拽讛 拽诇讛 讻讜' 诪诇拽讬谉 讗讜转讜 讛住"讚 讜讗讞"讻 诪讛"讚 拽诇讛 转讞诇讛 讻讜' 讻爪"诇:


转讜住' 讘讚"讛 专' 讬讛讜讚讛 讗讜诪专 讞住讬专讬 诪讚注 讻讜' 讚讘讛讗 讟注诪讗 讻讜' 讻爪"诇:


讘讚"讛 砖谞讬讛诐 讻讜' 讘诪讬诐 拽诇讛 讛住"讚 讜讗讞"讻 诪讛"讚 讻诇 讛谞转拽诇拽诇 讻讜' 砖诇拽讛 讗讞转 讜诇讗 谞驻住拽讛 讘专讗砖讜谞讛 讻讜' 注讻"诇 讻爪"诇:





诪讛专砖"讗 - 讞讬讚讜砖讬 讗讙讚讜转

讻诇  讛诪讘讝讛 讗转 讛诪讜注讚讜转 讻讗诇讜 注讜讘讚 注讘讜讚转 讻讜讻讘讬诐 讻讜' 讘讬讟讜诇 讛诪讜注讚讜转 讘讝诪谞诐 讛讜讗 讙讜专诐 诇注讘讜讚转 讻讜讻讘讬诐 讻诪讜 砖诪爪讬谞讜 讘讬专讘注诐 砖讗诪专 讗诐 讬注诇讛 讛注诐 诇讛注诇讜转 讝讘讞讬诐 讜讙讜' 讜讬注砖 砖谞讬 注讙诇讬 讝讛讘 讜讬注砖 讬专讘注诐 讞讙 讘讞讚砖 讛砖诪讬谞讬 讜讙讜' 讗砖专 讘讚讗 诪诇讘讜 讜讛讜讗 讻讬 讛诪讜注讚讜转 讘讝诪谞诐 讛诐 讝讻专 诇讬爪讬讗转 诪爪专讬诐 讻诪讜 砖讛讜讗 讘谞讜住讞 讛转驻诇讛 讜讛讜讗 诪讜专讛 注诇 诪爪讬讗讜转讜 讜讬讻诇转讜 讘专讜讱 讛讜讗 讜讝讛 砖讗诪专 讗诇讛讬 诪住讻讛 诇讗 转注砖讛 讜讙讜' 砖讛讜讗 讛注讙诇 讛谞讝讻专 诇注讬诇 诪讬谞讬讛 讘讗讜转讛 驻专砖讛 讗转 讞讙 讛诪爪讜转 转砖诪讜专 讜讙讜' 讻"讗 讘诪讜注讚讬 砖讛诐 讝讻专 诇讬爪讬讗转 诪爪专讬诐 讛诪讜专讛 注诇 讬讻诇转讜 讘"讛 讛驻讱 砖注砖讛 讬专讘注诐 注讙诇 讜讗诪专 讛谞讛 讗诇讛 讗诇讛讬讱 讗砖专 讛注诇讜讱 诪讗专抓 诪爪专讬诐 讜讘讚讗 讞讙 砖诇讗 讘讝诪谞讜 讜拽"诇: 


讻诇  讛诪住驻专 诇讛"专 讜讻诇 讛诪拽讘诇 诇讛"专 讜讻诇 讛诪注讬讚 讻讜' 专讗讜讬 诇讛砖诇讬讻讜 讻讜' 诇驻讬 诪"砖 砖讗讬谉 讛拽讘"讛 诪拽驻讞 砖讻专 讻诇 讘专讬讛 砖谞讗诪专 讜诇讻诇 讘谞讬 讬砖专讗诇 诇讗 讬讞专抓 讻诇讘 诇砖讜谞讜 砖讗驻讬诇讜 讻诇讘 讛讝讛 砖讗讬谞讜 讘谉 讚注转 诇讗 讬讞专抓 诇砖讜谞讜 讜讝讛 讛讗讬砖 讛讞讜专抓 诇砖讜谞讜 诇讚讘专 讘讞讘专讜 讬砖专讗诇 讜讙诐 讛诪拽讘诇 诪诪谞讜 注"讻 专讗讜讬 讘诪讚转讜 诇讛砖诇讬讻讜 诇讻诇讘讬诐 讛诇诇讜 讜驻专砖讘"诐 驻专拽 注"驻 拽专讬 讘讬讛 诇讗 转砖讬讗 谞专讗讛 讘注讬谞讬 讚诇"讙 诇讬讛 讚讻讜诇讛讜 诪砖转诪注 诪诇讗 转砖讗 砖讻砖诪住驻专 讗讜 诪注讬讚 讛专讬 谞砖讗 讘驻讬讜 砖诪注 砖讜讗 注讻"诇 讗讘诇 讘讻诇 谞讜住讞讜转 讙诪专讜转 砖诇谞讜 讘讛讱 讚专砖讛 讜讘驻专拽 拽诪讗 讚住谞讛讚专讬谉 讜讘驻专拽 砖讘讜注转 讛注讚讜转 讗讬转讗 讻谉 拽专讬 讘讬讛 诇讗 转砖讬讗 诪砖讜诐 讚转砖讗 讗讬谞讜 诪诇砖讜谉 谞讜砖讗 讻驻讬讜 讗诇讗 诪诇砖讜谉 拽讘诇讛 讜讻谉 转专讙讜诪讜 讘讻诇 诪拽讜诐 转砖讗 转拽讘诇 讜诇讛讻讬 爪专讬讱 诇诪讚专砖 注诇 讛诪住驻专 讜注诇 讛诪注讬讚 诇讗 转砖讬讗 砖诇讗 转讙专讜诐 诇讛转拽讘诇 注诪讱 诇讛"专 讜拽"诇: 


讬讘讗  诪讬 砖诪讻讬专 讗讘讜住 讘注诇讬讜 讜讬驻专注 诪诪讬 砖讗讬谞讜 诪讻讬专 讻讜' 注讻"诇 讜诇注讬诇 诇讙讘讬 专爪讜注讛 砖诇 注讙诇 诇讗 拽讗诪专 讛讻讬 讬讘讗 诪讬 砖诪讻讬专 拽讜谞讛讜 讜讬驻专注 诪诪讬 砖讗讬谞讜 诪讻讬专 拽讜谞讛讜 讜讬砖 诇驻专砖 讘讻讜讜谞转 讛诪拽专讗 砖讚讬诪讛 讗转 讬砖专讗诇 讜讛注讜讘讚 讻讜讻讘讬诐 讻诪讞诇讬祝 砖讜专 讘讞诪讜专 讜诪砖讱 讘注诇 讛讞诪讜专 讗转 讛砖讜专 讜讛讞诪讜专 注讚讬讬谉 讘讘讬转 讘注诇讬讜 讛专讗砖讜谉 讜讗讜讻诇 诪讗讘讜住 讘注诇 讛专讗砖讜谉 讜讚讬诪讛 讗转 讬砖专讗诇 诇砖讜专 砖讛讜讗 讘讛诪讛 讟讛讜专讛 讜讗转 讛注讜讘讚讬 讻讜讻讘讬诐 诇讞诪讜专 砖讛讜讗 讘讛诪讛 讟诪讗讛 讜诪砖讱 讛拽讘"讛 讗转 讬砖专讗诇 讻诪"砖 诪砖讻谞讬 讗讞专讬讱 讜拽谞讗诐 诇讜 讗讘诇 讛讞诪讜专 砖讛诐 讛注讜讘讚讬 讻讜讻讘讬诐 讗祝 砖讛讞诇讬驻诐 讜讞诇拽 讗讜转诐 诇爪讘讗 讛砖诪讬诐 诪讻诇 诪拽讜诐 讛诐 讘专砖讜转讜 讜谞讝讜谞讬诐 诪诪谞讜 讬转讘专讱 讘专讜讱 讛讜讗 砖讛讜讗 讗讘讜住 讘注诇讬讜 讛专讗砖讜谉 讜诇讝"讗 讜诇讗 讬讚注 砖讜专 拽讜谞讛讜 砖拽谞讗讜 讘诪砖讬讻讛 讜讞诪讜专 讗讘讜住 讘注诇讬讜 讚讛讬讬谞讜 讘专砖讜转 讘注诇讬讜 讛专讗砖讜谉 讗讘诇 讬砖专讗诇 砖讛诐 拽谞讜讬讬诐 诇讜 讘诪砖讬讻讛 讻诪讛 砖讗诪专 诇注讬诇 讜注诇 讻谉 谞拽专讗讜 讬砖专讗诇 砖谞转转讬 讞转讬诪转讬 讗诇 讘讛诐 讻讚专讱 讻诇 拽讜谞讛 讘讛诪讛 砖转讜诇讛 讞转讬诪转讜 讘讛 诇讗 讬讚注 拽讜谞讛讜 讙诐 注诪讬 诇讗 讛转讘讜谞谉 专"诇 砖诇讗 讛转讘讜谞谞讜 讗驻讬' 讻注讜讘讚讬 讻讜讻讘讬诐 讛诇诇讜 砖讻讜诇诐 注诪讬 谞讬讝讜谞讬诐 诪诪谞讬 讜诇讝讛 讻讬讜谉 砖讛诪讻讜转 讗诇讜 诇讞讜讟讗讜诐 转讞转 讛诪讻讜转 砖专讗讜讬 诇讘讗 诇讜 诪谉 讛注讜讘讚讬 讻讜讻讘讬诐 讻诪讜 砖拽讜专讗讬谉 诇谞诇拽讛 讜讛驻诇讗 讛' 讗转 诪讻讜转讱 讜讙讜' 讻讚诇注讬诇 讗诪专 讬讘讗 诪讬 砖诪讻讬专 讗讘讜住 讘注诇讬讜 讻讜' 砖讛讜讗 讛讞诪讜专 讛专诪讜讝 诇注讜讘讚 讻讜讻讘讬诐 讜讬驻专注 诪诪讬 砖讗讬谞讜 诪讻讬专 讻讜' 讚讛讬讬谞讜 讻讞讜讟讗 讘讬砖专讗诇 讜拽"诇: 


谞驻砖讜  谞讬讟诇转 诇讜 讜讻讜' 讛注讜砖讛 诪爪讜讛 讻讜' 诪驻讬专讜砖 讛专注"讘 讗讬转 讚诪驻专砖讬 讚注诇 讞讬讬讘讬 讻专讬转讜转 砖诇拽讜 拽讗诪专 讚诪讬 砖拽讬讘诇 注诇讬讜 讛讚讬谉 讜注砖讛 诪爪讜讛 讻砖诇拽讛 注诇 讗讞转 讻诪讛 讜讻诪讛 砖转谞转谉 诇讜 谞驻砖讜 讜讬驻讟专 诪讬讚讬 讻专讬转讜转 砖诪讚讛 讻讜' 注讻"诇 讜诇讛讗讬 驻讬专讜砖讗 专讘讬 讬砖诪注讗诇 讚拽讗诪专 诪诪拽讜诪讜 讛讜讗 诇诪讚 讜讻讜' 讗讛讱 诪诇转讗 谞诪讬 拽讗诪专 讜讛讻讬 拽讗诪专 诪诪拽讜诪讜 讛讜讗 诇诪讚 讛讱 诪诇转讗 砖谞讗诪专 讜谞讻专转讜 讛谞驻砖讜转 讛注讜砖讜转 讜讙讜' 讛讬讬谞讜 讚注讜讘专 注讘讬专讛 谞讜讟诇 讗转 谞驻砖讜 注诇讬讛 讜讗讜诪专 讗砖专 讬注砖讛 讗讜转诐 讛讗讚诐 讜讞讬 讘讛诐 讜转讞诇转 讛诪拽专讗 讜砖诪专转诐 讗转 讞拽讜转讬 讜讙讜' 讜砖诪讬专转谉 讛讜讗 砖讘 讜讗诇 转注砖讛 讜拽讗诪专 讗砖专 讬注砖讛 讜讙讜' 讗诇讗 讚讛讻讬 拽讗诪专 讗祝 讗诐 讬注砖讛 讛注讘讬专讜转 讗诇讜 讬讛讬讛 讞讬 讘讛诐 讚讛讬讬谞讜 讻砖拽讬讬诐 诪爪讜转 讛诇拽讗讛 注诇 讛注讘讬专讛 讜讞讬 讘讛诐 讜讚诪住讬讬诐 讛讗 讻诇 讛讬讜砖讘 讻讜' 讛讜讗 讚专砖讛 讗讞专转 诇驻住讜拽 讝讛 讜注讬讬谉 驻讬专砖"讬 讜专注"讘 讜注讜讚 谞专讗讛 讚驻住讜拽 讝讛 讜砖诪专转诐 讜讚讗讬 讗讻诇 诪爪讜转 讛转讜专讛 拽讗讬 诪讚讻转讬讘 讜讞讬 讘讛诐 讜讻诪"砖 讛转讜住驻讜转 讘驻专拽 讚' 诪讬转讜转 讗诇讗 讚讛讻讬 拽讗诪专 诪讚讻转讬讘 讘专讬砖讗 讚拽专讗 讜砖诪专转诐 讚诪砖诪注 讘诪爪讜转 砖讛诐 砖讘 讜讗诇 转注砖讛 拽讗 诪讬讬专讬 讻讚讗诪专讬谞谉 讛砖诪专 驻谉 讜讗诇 讜讗讬谞讜 讗诇讗 诇讗 转注砖讛 讜诪住讬讬诐 讘讜 讗砖专 讬注砖讛 讗讜转诐 讛讗讚诐 讜讞讬 讜讙讜' 讛讗 诇诪讚转 砖讛讬讜砖讘 讜诇讗 注讘专 注讘讬专讛 讜讻讜' 讻讚拽讗诪专 讜砖诪专转诐 讜讙讜' 谞讜转谞讬谉 诇讜 砖讻专 讻注讜砖讛 [诪爪讜讛] 讻讚诪住讬讬诐 讘讬讛 讗砖专 讬注砖讛 讜讙讜' 讜讘讗 专讘讬 砖诪注讜谉 讘专 专讘讬 诇讜诪专 讚讚讘专 讝讛 诪驻讜专砖 讘拽专讗 砖讛砖讘 讜讗诇 转注砖讛 讘注讘讬专讛 讛讜讗 讻注讜砖讛 诪爪讜讛 讜谞讜转谞讬谉 诇讜 砖讻专 讻注讜砖讛 诪爪讜讛 砖讛专讬 讘诪爪讜转 讚诐 讻转讬讘 专拽 讞讝拽 讜讙讜' 讜诪住讬讬诐 讘讜 诇讗 转讗讻诇谞讜 诇诪注谉 讬讬讟讘 诇讱 讜诇讘谞讬讱 讗讞专讬讱 讜讙讜' 讗诐 讻讱 讘讞讬讬讘讬 讻专讬转讜转 砖谞驻砖讜 砖诇 讗讚诐 拽爪讛 讻讜' 讙讝诇 讜注专讬讜转 讻讜' 注专讬讜转 讛讜讛 砖驻讬专 拽"讜 砖讛诐 讙诐 讻谉 讞讬讬讘讬 讻专讬转讜转 砖谞讜讟诇 谞驻砖讜 注诇讬讛 讻诪讜 讘讚诐 讗讘诇 讙讝诇 讗讬谞讜 诪讞讬讬讘讬 讻专讬转讜转 讜讗驻砖专 讚住诪讱 讗讚讘专讬 拽讘诇讛 讚讘讙讝诇 谞讜讟诇 讙"讻 谞驻砖讜 注诇讬讛 讻讚讻转讬讘 讜拽讘注 讗转 拽讜讘注讬讛诐 谞驻砖 谞驻砖讜 砖诇 讙讝诇谉 讻讚讗诪专讬谞谉 讘住讜祝 讘讘讗 拽诪讗





诪讛专"诐

讘讙诪' 诇讛砖转诇砖. 驻讬专讜砖 讛诪砖谞讬讜转 诇讛专诪讘"诐 讝"诇 讜讘专讟谞讜专讗 讝"诇 诪驻专砖讬' 砖讛讬讜 诇讜拽讬诐 讗讜转讜 砖诇讬砖 讚讛讬讬谞讜 讬"讙 注诇 讻转祝 讝讛 讜砖诇讬砖 注诇 讻转祝 讝讛 讜砖诇讬砖 诪诇驻谞讬讜 讜讘讝讛 讬转讬讬砖讘 砖讗诪专 专"讬 讜讛讬讻谉 诇讜拽讛 讗转 讛讬转讬专讛 讜拽讗诪专 砖诇讜拽讛 讗转 讛讬转讬专讛 讘讬谉 讻转讬驻讬讜:





专砖"砖

讙诪专讗 诪谞讬谉 诇专爪讜注讛 砖讛讬讗 诪讜讻驻诇转 砖谞讗诪专 讜讛驻讬诇讜. 注讬' 诪讛专砖"讗 讚专"诇 讚讚专砖讬谞谉 讜讛讻驻讬诇讜 讜谞"诇 讚讻驻诇讬谞谉 讙"讻 讛讚专砖讛 诇讚专讜砖 讻驻诇 讛专爪讜注讜转 驻讬' 砖转讛讬讬谞讛 砖转讬诐 讜讙诐 讻驻诇 讻诇 专爪讜注讛 诇砖转讬诐 讜讻讬讜爪讗 讘讝讛 讻转讘转讬 讘住讜讻讛 (诇"讚 讘') 注"砖:



专砖"讬 讚"讛 诪讻讛 专讘讛. 砖谞讬转谉 诇讛讻讜转讜 讘讻诇 讻讞讜. 讻爪"诇 (转讜讬"讟):



专砖"讬 讚"讛 注讗讻"讜. 讚诪讚讛 讟讜讘讛 诪专讜讘讛 诪诪"驻 注诇 讗讞讚 讞诪砖 诪讗讜转. 讻爪"诇:





讘谉 讬讛讜讬讚注

诪执谞旨址讬执谉 诇执专职爪讜旨注指讛 砖讈侄讛执讬讗 砖讈侄诇 注值讙侄诇? (讚讘专讬诐 讻讛, 讙). 谞专讗讛 诇讬 讘住"讚 讛讟注诐 '砖讈侄讛执讬讗 砖讈侄诇 注值讙侄诇' 讜诇讗 砖诇 砖讜专, 讚讛讗 拽专讗 讚住诪讬讱 诇讬讛 讻转讬讘 '砖讈讜止专' 讜讗祝 注诇 讙讘 讚砖讜专 讘谉 讬讜诪讜 拽专讜讬 砖讜专 (讘讘讗 拽诪讗 住讛:) 拽砖讗 讗诪讗讬 拽驻讚讬谞谉 讚讜拽讗 注诇 砖诇 注讙诇 砖讛讜讗 砖讜专 拽讟谉? 讜讗诐 讻讬 注讜专讜 专讱 讜讟讜讘 诇专爪讜注讛 讛谞讛 讬讝讚诪谉 砖讜专 讙讚讜诇 讜注讜专讜 专讱.
讜谞专讗讛 诇讬 讘住"讚 讻讬 诪砖讜专转 讛讚讬谉 讛注讜讘专 注诇 讙讝讬专转 诪诇讱 讞讬讬讘 诪讬转讛, 讗诐 讻谉 讗诐 注讘专 注诇 诇讗讜 讘诇讘讚 爪专讬讱 砖讬诪讜转 讜讗讬讱 住讙讬 诇讬讛 讘诪诇拽讜转? 讗诪谞诐 讞住讚 讝讛 讛讜讗 诪讛砖诐 讬转讘专讱 砖讛爪讬诇讜 讘诪诇拽讜转. 讜注讚讬讬谉 拽砖讗 诪讚转 讛讚讬谉 讟讜注谞转 '谞侄旨驻侄砖讈 讛址讞止讟值讗转 讛执讬讗 转指诪讜旨转' (讬讞讝拽讗诇 讬讞, 讚) 讜讘诪讛 转转驻讬讬住 诪讚转 讛讚讬谉? 讜驻专砖讜 讻讬 讛拽讚讜砖 讘专讜讱 讛讜讗 讬讞砖讜讘 讗转 讛讞讜讟讗 讻拽讟谉 砖讞讟讗 砖讬砖 诇讜 讚讬谉 砖讜讙讙 讚驻讟讜专 诪诪讬转讛 讜讻诪讜 砖讗诪专讜 讛诪驻专砖讬诐 注诇 驻住讜拽 '讻执旨讬 谞址注址专 讬执砖职讉专指讗值诇 讜指讗止讛植讘值讛讜旨' (讛讜砖注 讬讗, 讗) 砖讗讚讜谉 讗讜转诐 讻讚讬谉 谞注专 讻讚讬 诇砖讻讱 诪讚转 讛讚讬谉 讜诇讻谉 注砖讛 讞住讚 讝讛 注诐 讛讞讜讟讗 诇驻讟专讜 讘诪诇拽讜转 讘诪拽讜诐 诪讬转讛 讜讙诐 讛诪诇拽讜转 讗讜诪讚讬谉 讗讜转讜 讻砖讬注讜专 砖讬讜讻诇 诇住讘讜诇 砖诇讗 讬诪讜转 讘讜. 讜诇讻谉 诪讘讬讗讬诐 '专职爪讜旨注指讛 砖讈侄诇 注值讙侄诇' 砖讛讜讗 砖讜专 拽讟谉 诇专诪讜讝 诇讜 讗诇 转讞砖讜讘 砖讗转讛 谞讬爪讜诇 讘诪诇拽讜转 讝讛 注诇 驻讬 砖讜专转 讛讚讬谉, 讗诇讗 转讚注 砖讗转讛 讞讬讬讘 诪讬转讛 讜注砖讛 讛拽讚讜砖 讘专讜讱 讛讜讗 讞住讚 注诪讱 诇讚讜谉 讗讜转讱 讻讚讬谉 谞注专 拽讟谉 诇讛爪讬诇讱 诪诪砖驻讟 诪讜转 讜讻诇 讝讛 讘讞住讚.
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讛讟注诐 讻讬 讞讟讗 讬砖专讗诇 讛讬讛 讘注讙诇 砖注砖讜 讗讜转讜 爪讜专转 注讙诇 讜诇讗 爪讜专转 砖讜专 讙讚讜诇 讜讬讚讜注 砖讗诐 诇讗 讛讬讜 注讜砖讬谉 讛注讙诇 拽讜讚诐 砖讬讜专讬讚 讛诇讜讞讜转 诇讗 讛讬讜 讞讜讟讗讬谉 注讜讚 讻讬 讗讝 讛讬转讛 驻讜专讞转 诪讛诐 讝讜讛诪转 讛谞讞砖 诇讙诪专讬 讜诇讗 讛讬讛 砖讜诇讟 讘讛诐 讬爪专 讛专注, 诇讻谉 诇讝讛 讛讞讜讟讗 诪诇拽讬谉 讗讜转讜 讘专爪讜注讛 砖诇 注讙诇 诇讛讜专讜转 讻讬 讛注讙诇 讙专诐 诇讝讛 砖讬讞讟讗 讜讬砖诇讜讟 讘讜 讬爪专 讛专注 讜诇讻谉 讛诪诇拽讜转 讛讜讗 讗专讘注讬诐 讞住专 讗讞转 讻讬 讛注讙诇 注砖讜 讗讜转讜 讘讬讜诐 讟"诇 砖诇诐 讗讱 讛诐 讞砖讘讜 砖讛讜讗 讬讜诐 讗专讘注讬诐 砖诇诐 讜诇讻谉 讛转讜专讛 讗诪专讛 讗址专职讘指旨注执讬诐 讬址讻侄旨谞旨讜旨 (讚讘专讬诐 讻讛, 讙) 讜讛诐 诪诇拽讬诐 诪住驻专 讟"诇 讛住诪讜讱 诇讗专讘注讬诐 注讚 讻讗谉 讚讘专讬讜 谞专"讜.



讻旨指诇 讛址诪职讘址讝旨侄讛 讗侄转 讛址诪旨讜止注植讚执讬诐, 讻旨职讗执诇旨讜旨 注讜止讘值讚 注植讘讜止讚指讛 讝指专指讛 (砖诪讜转 诇讚, 讬讝) (砖诪讜转 诇讚, 讬讞). 谞专讗讛 诇讬 讘住"讚 讛讟注诐 讚注讜讘讚讬 注讘讜讚讛 讝专讛 讟讜注谞讬诐 讗诐 讗讬谉 讛拽讚讜砖 讘专讜讱 讛讜讗 讞驻抓 讘注讘讜讚讛 讝专讛 诇诪讛 讗讬谞讜 诪讘讟诇讛? 讜讗谞讜 诪砖讬讘讬谉 诇讛诐 '诪址注植铿底� 讬职讚值讬 讗指讚指诐' 注讚讬祝 讜专讗讬讛 讚诪注砖讛 讬讚讬 讗讚诐 注讚讬祝 讛讜讗 诪谉 讛诪讜注讚讬诐 讚诪住专诐 讛拽讚讜砖 讘专讜讱 讛讜讗 诇讘讬转 讚讬谉 讗植砖侄讈专 转执旨拽职专职讗讜旨 讗止转指诐 讘职旨诪讜止注植讚指诐 (讜讬拽专讗 讻讙, 讚) 讗址转旨侄诐 讻转讬讘 讗驻讬诇讜 诪讜讟注讬谉 讜讻讜' (专讗砖 讛砖谞讛 讻讛.) 讜讗诐 讻谉 讝讛 讛诪讘讝讛 讗转 讛诪讜注讚讬诐 谞专讗讛 讚诇讗 住讘讬专讗 诇讬讛 '诪址注植铿底� 讬职讚值讬 讗指讚指诐' 注讚讬祝 诇讻讱 讻讗诇讜 注讜讘讚 注讘讜讚讛 讝专讛.



讗指诪址专 讛址拽旨指讚讜止砖讈 讘旨指专讜旨讱职 讛讜旨讗: 讬指讘讜止讗 诪执讬 砖讈侄诪旨址讻旨执讬专 讗值讘讜旨住 讘旨职注指诇指讬讜 讜职讬执驻旨指专址注 诪执诪旨执讬 砖讈侄讗值讬谞讜止 诪址讻旨执讬专 讗值讘讜旨住 讘旨职注指诇指讬讜 (讬砖注讬讛讜 讗, 讙). 诪拽砖讬诐 讗诪讗讬 诇讗 讚专讬砖 讛讗讬 讟注诪讗 讙讘讬 专爪讜注讛 讛注讬拽专讬转 砖讛讬讗 砖诇 砖讜专, 讬讘讗 诪讬 砖诪讻讬专 拽讜谞讛讜 讜讻讜'?
讜谞专讗讛 诇讬 讘住"讚 讚讛砖讜专 讛讜讗 诪讬谉 讟讛讜专 讜讬讘讗 诇讻驻专 注诇 讛讞讜讟讗 讚讻转讬讘 讜职讛执讝指旨讛 讛址讟指旨讛止专 注址诇 讛址讟指旨诪值讗 (讘诪讚讘专 讬讟, 讬讟) 讜诪讛 砖讬讬讱 诇砖讗诇 注诇 讝讛, 讗讱 讞诪讜专 诪讬谉 讟诪讗 砖讬讬讻讛 讛讗讬 砖讗诇讛 诇诪讛 讛讜讘讗 讛讞诪讜专 讘讚讘专 砖讛讜讗 诪讻驻专 讜讬讛讬讘 讟注诪讗 讬讘讗 诪讬 砖诪讻讬专 讜讗诐 讛讬讛 讛讻诇 砖诇 砖讜专 诇讗 讛讬讬谞讜 诪专讙讬砖讬诐 讘讝讛 讛讟注诐 诇讜诪专 讬讘讗 诪讬 砖诪讻讬专 拽讜谞讛讜.



讻旨指诇 讛址诪职住址驻旨值专 诇指砖讈讜止谉志讛指专指注, 讜职讻指诇 讛址诪职拽址讘旨值诇 诇指砖讈讜止谉志讛指专指注, 讜职讻指诇 讛址诪旨值注执讬讚 注值讚讜旨转 砖讈侄拽侄专, 专指讗讜旨讬 诇职讛址砖讈职诇执讬讻讜止 诇址讻旨职诇指讘执讬诐 (砖诪讜转 讻讘, 诇) (砖诪讜转 讻讙, 讗). 谞专讗讛 诇讬 讘住"讚 讛讟注诐 砖讛讬讛 讛注讜谞砖 讘讻诇讘讬诐 讜诇讗 讘讚讘专 讗讞专 讚讗讬转讗 讘住驻专 驻讞讚 讬爪讞拽 诪注专讻转 讛讚诇"转 讘诪讗诪专 诪讗谉 讚讘注讬 讞讬讬 讘诇讬砖谞讬讛 讚讘注讬 诪讬讬转 讘诇讬砖谞讬讛 (注专讻讬谉 讟讜:) 讜讝讛 诇砖讜谞讜: 讝讻讜专 讗谞讬 讻讬 专讗讬转讬 讘住驻专 讞讚讜砖讬诐 讚讙诐 注诇 讛住讜住 讜讛讻诇讘 谞讗诪专 '诪指讜侄转 讜职讞址讬执旨讬诐 讘职旨讬址讚 诇指砖讈讜止谉' (诪砖诇讬 讬讞, 讻讗) 砖讛住讜住 讗诐 讬讙讬注 专讜拽讜 讘诪拽讜诐 诪讻讛 讬诪讜转 讜诇讻谉 讗诐 讬讛讬讛 注诇 讛住讜住 诪讻讛 注讜砖讬谉 诇讜 讻诪讬谉 住讜诇诐 住讘讬讘 诇讙专讜谞讜 讜爪讜讗专讜 砖诇讗 讬转讞讻讱 讜诇讗 讬诇讞讱 讘诪讻讛 讘诇砖讜谞讜 砖讘讝讛 诪诪讬转 讗转 注爪诪讜 讗讱 讛讻诇讘 专讜拽讜 诪专驻讗 诇讻讱 谞讗诪专 '诪指讜侄转 讜职讞址讬执旨讬诐 讘职旨讬址讚 诇指砖讈讜止谉' 注讚 讻讗谉 注讬讬谉 砖诐. 谞诪爪讗 讛讻诇讘 诪专驻讗 讘诇砖讜谞讜 讜诇讻谉 讝讛 讛诪住驻专 诇砖讜谉 讛专注 砖讛讝讬拽 讘诇砖讜谞讜 讜讛诪拽讘诇 诇砖讜谉 讛专注 砖拽讬讘诇 讚讘专讬诐 砖诇 讛讬讝拽 砖讛讝讬拽 讛诇砖讜谉 讜讛诪注讬讚 砖拽专 砖讛讝讬拽 讙诐 讻谉 讘诇砖讜谞讜 讬讗讻诇 讗讜转诐 讛讻诇讘 砖讛讜讗 诪专驻讗 讘诇砖讜谞讜 讻讬 讘讚讬谉 砖讛讬讛 诇诪讗讻诇 诇砖讘注讛 讗转 讛诪讝讬拽 讜讝讛 砖讻专讜.





诪专讗讬转 讛注讬谉

讗诪专 专讘 砖砖转 诪砖讜诐 专讘讬 讗诇注讝专 讘谉 注讝专讬讛 讻诇 讛诪讘讝讛 讗转 讛诪讜注讚讜转 讻讗诇讜 注讜讘讚 注"讝 讜讻讜'. 驻讬专砖 讛专讘 砖讘诇讬 讛诇拽讟 讞"讗 住讬诪谉 讚"讱 (讜讛讜讗 讘讻"讬) 诪砖诐 专砖"讬 讝"诇 讞讜诇 讛诪讜注讚 砖注讜砖讛 诪诇讗讻讛 讜谞讜讛讙 讘讛谉 诪谞讛讙 讞讜诇 讘讗讻讬诇讛 讜砖转讬讛 讜讻讜' 注"砖 讜讻谉 驻讬专砖 专砖"讬 讝"诇 讘驻讬专讜砖 讗讘讜转 讜讻谉 驻讬专砖 砖诐 专讘讬谞讜 注讜讘讚讬讛 讝"诇 讜注诪"砖 讗谞讬 注谞讬 讘砖诪讞转 讛专讙诇 专讜转 讚祝 诪"讟 注"砖:


讜讗诪专 专讘 砖砖转 诪砖讜诐 专讗讘"注 讻诇 讛诪住驻专 诇讛"专 讜讻讜' 专讗讜讬 诇讛砖诇讬讻讜 诇讻诇讘讬诐 讜讻讜'. 讚讜专砖讬 专砖讜诪讜转 专诪讝讜 讘驻住讜拽 讜讬拽专讗 诇讛 谞讘讞 讘砖诪讜 诇"讛 专"转 诇砖讜谉 讛专注 谞讘讞 诪转讙诇讙诇 讘讻诇讘 讜讝讛讜 谞讘讞 驻讬专讜砖 讻诇讘 谞讜讘讞 注讻"讚 讜讗驻砖专 专诪讝 讜讗住诪讻转讗 讚讘转讬讘转 诇讛 讬砖 转专讬 讟注诪讬 诇专诪讜讝 讚讬砖 讘' 讟注诪讬诐 讻诪"砖 讛专讘 讝专注 讘讬专讱 讗讞讚 砖诪转诪注讟讬谉 诪讝讜谞讜转讬讜 讻讻诇讘 讜讗讞讚 砖讻讜驻专 讘注讬拽专 讜拽诇讬驻转 讻诇讘 讘诇讗讚谉 讘诇讗讚讜谉 注"砖 讜讝讛 专诪讝 转专讬 讟注诪讬. 讜注讜讚 讬砖 诇专诪讜讝 讚专"转 讜讬拽专讗 诇讛 谞讘讞 讙讬诪讟专讬讗 讗诇讛讬诐 讚诪讚转 讛讚讬谉 诪转讜讞讛 讻谞讙讚讜 讜住"转 诇讛 谞讘讞 讙讬诪讟专讬讗 讗讞讚 砖讻讜驻专 讘注讬拽专 讘讗讞讚讜转 讛'. 讜讗驻砖专 注讜讚 诇专诪讜讝 讻讬 讬注谉 讛转拽讜谉 诇诇讛"专 讛讜讗 诇注住讜拽 讘转讜专讛 讻诪"砖 驻"讙 讚注专讻讬谉 讚讻转讬讘 诪专驻讗 诇砖讜谉 注抓 讞讬讬诐 诇讻讱 专诪讝 谞讘讞 讘砖诪讜 讙讬诪讟专讬讗 讝讗转 讻诇讜诪专 讛转拽讜谉 讛讜讗 讝讗转 讛转讜专讛. 讙诐 讗诪专讜 砖诐 驻"讙 讚注专讻讬谉 讚讗讬 诇讗讜 讘专 讛讻讬 讬砖驻讬诇 注爪诪讜 讚讻转讬讘 讜住诇祝 讘讛 砖讘专 讘专讜讞. 诇讻谉 专诪讝 谞讘讞 讘砖诪讜 讜讘' 转讬讘讜转 讜讛讻讜诇诇 讙讬诪讟专讬讗 砖驻诇 讚讗诐 讬砖驻讬诇 注爪诪讜 转拽讜谉 诇诇讛"专 讻诪"砖 讘砖"住. 讜讗讙讘 谞讗诪专 讚注讬拽专 讛转讜专讛 讛讜讗 诇讛讬讜转 注谞讬讜 讜讘讝讛 讬讝讻讛 诇讻讜讬谉 诇讛诇讻讛 讜诇专诪讝 讝讛 讝讗转 讙讬诪讟专讬讗 注诐 讙' 讗讜转讬讜转 砖驻诇 注诐 讛讻讜诇诇 讻讬 讗讝 转转拽讬讬诐 讘讜 讛转讜专讛 讜讻诪讜 砖讛讗专讻谞讜 讘注谞讬讜转谞讜 讘讻诪讛 讚讜讻转讬 讘住"讚 讜讙诐 讗驻砖专 讬砖 专诪讝 讚讛注谞讬讜 讛讜讗 诪专讻讘讛 诇砖讻讬谞讛 讻讬 砖驻诇 讙讬诪讟专讬讗 讝讗转 砖讛讬讗 讛砖讻讬谞讛 讻讬讚讜注 讜讝讛 专诪讝 转讜专讛 砖讘注"驻 讛讬讗 讻谞讙讚 诪' 讻讬 讝讗转 谞拽专讗转 讛转讜专讛 讜讝讗转 讛讬讗 诪'. 讜讗驻讬诇讜 专诪讝 讝"讗 讝注讬专 讗谞驻讬谉 讝讗转 注诐 讙' 讗讜转讬讜转 讙讬诪讟专讬讗 拽讚讜砖 砖讘讗讬诐 诇讜 诪讜讞讬谉 讚讗讘讗 讜讗讝 讛讜讗 讝讬讜讜讙 讘住讜讚 讗讞讜转讬 讘转 讗讘讬 讜讗"砖 讛讛讬"讘 讜讚讜拽 讻讬 拽爪专转讬:


讻诇 讞讬讬讘讬 讻专讬转讜转 砖诇拽讜 谞驻讟专讜 诪讬讚讬 讻专讬转转谉. 讻转讘 讛专讘 讬砖专砖 讬注拽讘 讝"诇 谞住转驻拽谞讜 讗诐 讛讜讚讛 注"驻 注爪诪讜 讗诐 诪诇拽讬谉 讗讜转讜 诇驻讜讟专讜 诪讻专转 讗讜"讚 讻讬讜谉 讚诪诇拽讜转 讘诪拽讜诐 诪讬转讛 讜讗讬谉 诪诪讬转讬谉 注诇 驻讬讜 砖诪讗 讛讜讗 诪讛诪讞讻讬诐 诇诪讜转 讙诐 诪诇拽讜转 讗讬谉 诪诇拽讬谉 讜注讬讬谉 讘讗讙专转 讛住诪讬讻讛 诇诪讛专诇讘"讞 注讻"诇 讜转砖讜讘讜转 诪讛专诇讘"讞 讝"诇 讗讬谉 注诪讚讬 讗讘诇 讗谞讬 转诪讬讛 注诇 讛专讘 讝"诇 诪讗讬 诪住驻拽讗 诇讬讛 讚讛专讬 讛专诪讘"诐 住讜祝 驻讬"讞 讚住谞讛讚专讬谉 讜住诪"讙 注砖讬谉 拽"讛 讻转讘讜 砖讗讬谉 讘"讚 诪诪讬转讬谉 讜诪诇拽讬谉 讘讛讜讚讗转 驻讬讜. 讜讙诐 专讘讬谞讜 讬专讜讞诐 讝"诇 讞诇拽 讗讚诐 住讜祝 谞转讬讘 讬"讞 讻' 诪砖诐 转砖讜讘转 讛讙讗讜谞讬诐 讚讗讬谉 诪谞讚讬谉 讜讗讬谉 诪诇拽讬谉 注诇 驻讬讜 注"砖 讜讻"讻 讛专讚讘"讝 住讬诪谉 转专"讝 讚讗讬谉 讗讚诐 诪砖讬诐 注爪诪讜 专砖注 诇注谞讬谉 注讜谞砖 诪诇拽讜转 讜讗谞讬 注谞讬 讛讗专讻转讬 讘注谞讬谉 讝讛 讜讛讘讗转讬 转砖讜讘转 讛专砖讘"砖 讜转砖讜讘转 诪专 讗讘讬讜 讛专砖讘"抓 讝"诇 讘讘专讻讬 讬讜住祝 讞"诪 住讬诪谉 诇"讚 讗讜转 诇"讙 讜讗讻诪"诇:





驻转讞 注讬谞讬诐

讻诇 讛诪住驻专 诇砖讜谉 讛专注 专讗讜讬 诇讛砖诇讬讻讜 诇讻诇讘讬诐 讜讻讜'. 讻转讘讜 讙讜专讬 讛讗专"讬 讝爪"诇 讚讛诪住驻专 诇讛"专 诪转讙诇讙诇 讘讻诇讘 讜讗讬讻讗 诪讗谉 讚讗住诪讻讬讛 讗拽专讗 讜讬拽专讗 诇讛 谞讘讞 讜讻讜' 诇"讛 专"转 诇讛"专 谞讘讞 诪转讙诇讙诇 讘讻诇讘 谞讜讘讞 讜注诪"砖 讗讬讝讛 专诪讝讬诐 讘拽讜谞讟专讬住 讞讚专讬 讘讟谉 驻专砖转 诪讟讜转 注"砖 讘讗讜专讱:


讻诇 讞讬讬讘讬 讻专讬转讜转 砖诇拽讜 讜讻讜'. 注诪"砖 讘讛拽讚诪转 讗讜专 讞讚砖 砖讬讟讛 诇驻住讞讬诐 诇讛讙讗讜谉 诪讛专"专 讗诇注讝专 讗讘"讚 拽"拽 拽注诇讬谉 谞专"讜 诪砖诐 讙讬住讜 讛专讘 诪讛专"诐 谞专"讜 注"砖:





砖注专讬 转讜专转 讘讘诇

(讻讙 住注"讗 诪砖谞讛) 讻诇 讞讬讬讘讬 讻专讬转讜转 砖诇拽讜 谞驻讟专讜 诪讬讚讬 讻专讬转转谉.鈥斪涀� 讘住讜祝 住' 砖讜"转 专诇讘"讞 讘砖诐 专' 讬讜住祝 讙讬拽讗讟讬诇讬讬讗讛 砖讻转讘 讘注专讱 讻专转: "讚讜拽讗 诪注讜谞砖 讛讻专转 谞驻讟专讜, 讗讘诇 注讚讬讬谉 爪专讬讻讬诐 砖讬讘讜讗讜 注诇讬讛诐 讬住讜专讬谉 诇诪讬专讜拽 注讜谞讜转讬讛诐, 讜讛讘讬讗 专讗讬讛 诪讛讛讬讗 讚讗专讘注讛 讞诇讜拽讬 讻驻专讛 (讬讜诪讗 驻讜 讘)*讜注讬' 砖诐, 讻讬 讗讬谉 专讗讬讬转讜 诪讜讘谞转 诇讬., 讜讚讜拽讗 讘砖注讬专 注讝讗讝诇 讛讬讜 诪转讻驻专讬诐 讘讻诇 讜讻诇 诇讗 讘诪诇拽讜转. 讝讜 讛讬讗 讚注转讜, 讜讗讬谉 诇讞诇讜拽 注诇讬讜 讻讬 讛讜讗 专讘 讙讚讜诇".

